Med tre passagerer ombord kørte en 18-årig med helt nyt kørekort i nat galt ved Stenum, alle blev bragt på hospitalet.

Selvom hun netop havde bestået køreprøven og fået det eftertragtede kørekort, så glemte en 18-årig kvinde natten til fredag det med, at alkohol og bil er en dårlig kombination. Den nyudklækkede bilist kørte med tre passagerer galt ved Stenum. - Alle fire blev bragt til sygehuset, men de er sluppet med lettere skader. De var heldige, det kunne let være gået meget værre, siger vagtchef Poul Badsberg til TV2/Nord. Han bekræfter i øvrigt, at kvinden var påvirket, og at der derfor blev foretaget en blodprøve at den 18-årige fører.